text: Fire litauiske mænd mistænkes for diesel-tyveri
  27 juni 2015 kl. 09.52
  Politiet holdt fredag aften øje med en Mercedes med litauiske nummerpladser, som i nogen tid holdt parkeret i Starup ved Haderslev. Det førte til fire mænd fra Litauen, som mistænkes for diesel-tyveri.
  Men poltiet har et problem: De ved ikke, hvor brændstoffet er stjålet. Hvis det det stjålet?
  På et tidspunkt kom fire mænd kørende i en anden bil.
  - De havde fem 30 liters dunke i bilen, hvor kun de to var fyldt, fortæller vagtchef Torben Møller til TV SYD. Og i motorrummet fandt vi en slange til at suge dieselen op med.
  Litauerne kan kun tale få brokker engelsk. De fortæller, at de har haft brændstoffet med hjemmefra. De nægter, at det er stjålet.
  - De små mængder betyder, at vi nok aldrig finder ud af, hvor det stammer fra, siger Torben Møller. Enten opdager folk det ikke, eller også anmelder de det ikke.
  De fire mænd sigtes for tyveri - eller forsøg på tyveri. Der er ikke grundlag for at kræve dem fængslet eller udvist.
  